Dadgeheke Tirkîyê 2 Xwendekarên Zangîngeha Bogazîçî Berdan
Her du xwendekarên Zanîngeha Bogazîçî yên girtî û 12 xwendekarên negirtî, îro cara yekê derketin pêşîya dadgehê
Dadgeheke Tirkîyê îro Înê biryara berdana du xwendekarên girtî yên zanîngeha Bogazîçî ya Stenbolê da. Xwepêşandanên li zanîngeha Bogazîçî ya navdar , salek berê piştî ku serok Tayyîp Erdogan wekî rektor Melîh Bulu, akademîsyen û berendamê berê yê sîyasî erkdar kir, destpê kiribûn. Piştre di Tebaxa 2021'an de Nacî Încî ku yek ji cîgirên wî ye, li şûna wî hat erkdar kirin. Xwepêşandan li Stenbolê û bajarên din belav bûn û bi sedan kes bo demeke kurt hatin desteser kirin. Bi tevahî 14 xwendekar, di meha Cotmehê de di xwepêşandanên dijî erkdarkirina rektorê hatin desteser kirin, lê 12 xwendekar hatin berdan. Berke Gok û Perît Ozen ser gilîkirina rektor Nacî Încî hatibûn girtin. Xwendekar bi binpêkirina qanûnên derbarê xwepêşandanan de, astengkirina karmendên dewletê û destdayîna ser meşîneke û ji sûcên din, dihatin tawanbar kirin. Her du xwendekarên Zanîngeha Bogazîçî yên girtî Caner Perît Ozen, Ersîn Berke Gok û 12 xwendekarên negirtî, îro cara yekê derketin pêşîya dadgehê. Berîya rûniştinê xwendekar, rexistinên sivîl, parlementerên Tirkîyê û yên parlementoya Ewrupa û nûnerên rexistînên bo piştgirîya wan li ber avahîya dasgeha sereke ya Stenbolê kom bûn. Parêzera xwendekaran Burçîn Şahîn, dîyar kir ku divê dawî li 'binpekirina dadî' ya dijî xwendekaran were anîn. Parlamenterê Parlamentoya Ewrupa Sergey Lagodinksy berîya biryarê got ku divê sûcên derbarê xwendekaran de werin rakirin û girtina wan "bi tevahî bêhiqûqî" ye. Xwendekar û mamosteyên Bogazîçiyê ji sala dawî vir ve bi awayekî rêkûpêk kiryarên ku ew wek mudaxeleya hikûmetê ya li akademîyê bi nav dikin, protesto dikin. Herwiha, carnan di xwepêşandanan de bi polîsan re pevçûn çên dibûn, jiber vê yekê Erdogan wan wek terorîst bi nav kir. Mamostên zanîngehê ku hin ji wan her roj pişta xwe li avahîya rektorîyê dizivirîn ku protesto bikin, dibêjin heya ku rektorek ji hîn a endamên zanîngehê ve neyê hilbijartin û azadîya akademîk neyên ava kirin ewê çalakîya xwe bidomînin.